Document ID: 31981L0715

31981L0715
L 257/38
JURNALUL OFÍCIAL AL UNIUNII EUROPENE
A NOUA DIRECTIVĂ A COMISIEI
din 31 iulie 1981
de stabilire a metodelor comunitare de analiză pentru controlul oficial al furajelor
(81/715/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 70/373/CEE a Consiliului din 20 iulie 1970 privind introducerea modalităților de prelevare de probe și a metodelor comunitare de analiză pentru controlul oficial al furajelor (1), modificată ultima dată de Actul de aderare al Greciei, în special articolul 2,
întrucât această directivă impune ca efectuarea controlului oficial al furajelor în scopul verificării conformității cu cerințele din dispozițiile prevăzute de actele cu putere de lege sau actele administrative referitoare la calitatea și compoziția furajelor să se desfășoare pe baza modalităților de prelevare de probe și a metodelor comunitare de analiză;
întrucât Directivele 71/250/CEE (2), 71/393/CEE (3), 72/199/CEE (4), 73/46/CEE (5), 74/203/CEE (6), 75/84/CEE (7), 76/372/CEE (8) și 78/633/CEE (9) ale Comisiei, modificate ultima dată de Directiva din 30 iulie 1981, au stabilit deja câteva din metodele comunitare de analiză; întrucât progresul lucrărilor înregistrat de la acea dată arată că este de dorit să se adopte un al nouălea set de metode;
întrucât măsurile prevăzute în prezenta directivă sunt în conformitate cu avizul Comitetului permanent pentru furaje,
ADOPTĂ PREZENTA DIRECTIVĂ:
Articolul 1
Statele membre solicită ca analizele pentru controlul oficial al furajelor, în ceea ce privește conținutul de avoparcină și sodiu monensin, să fie efectuate în conformitate cu metodele descrise în anexă.
Articolul 2
Statele membre pun în aplicare actele cu putere de lege și actele administrative necesare aducerii la îndeplinire a prezentei directive la 1 decembrie 1981 și informează de îndată Comisia cu privire la aceasta.
Articolul 3
Prezenta directivă se adresează statelor membre.
Adoptată la Bruxelles, 31 iulie 1981.

Labels: 7
0
17
6